open-index/open-wikipedia-markdown huggingface dataset:
Lukas Lerager

**Lukas Lerager Reiff** (s. 12. heinäkuuta 1993 Gladsaxe) on tanskalainen jalkapalloilija. Hän on keskikenttäpelaaja. Lerager edustaa seurajoukkuetasolla Italian Serie A:ssa pelaavaa Genoaa. Aiemmin hän on pelannut belgialaisessa Zuite Waregemissa ja ranskalaisessa Bordeaux'ssa sekä kotimaassaan Akademisk Boldklubissa ja Viborgissa. Hän on pelannut Tanskan maajoukkueessa vuodesta 2017 lähtien kymmenen ottelua ja tehnyt niissä yhden maalin. Hän kuului Tanskan joukkueeseen MM-kilpailuissa 2018 mutta pääsi kentälle vain Ranskaa vastaan pelatun alkulohko-ottelun viime hetkillä.

## Lähteet
All Out of Luck

**All Out of Luck** on Selman esittämä kappale, joka edusti Islantia vuoden 1999 Eurovision laulukilpailussa Israelin Jerusalemissa. 

Kappale sijoittui Euroviisuissa toiseksi 146 pisteellä. 

## Lähteet
Frederik Rønnow

**Frederik Riis Rønnow** (s. 4. elokuuta 1992 Horsens) on tanskalainen jalkapalloilija, pelipaikaltaan maalivahti. Hän on kesästä 2021 alkaen edustanut seurajoukkuetasolla Saksan Bundesliigassa pelaavaa Union Berliniä. Hän siirtyi kesällä 2018 kotimaastaan saksalaisseura Eintracht Frankfurtiin ja pelasi kauden 2020–2021 lainalla Bundesliigan Schalkessa. Hän on edustanut kotimaassaan AC Horsensia, Esbjerg fB:tä ja Brøndby IF:ää.

Rønnow on pelannut Tanskan A-maajoukkueessa vuodesta 2016 alkaen kymmenen ottelua. Hän on ollut varamaalivahtina MM-kilpailuissa 2018, EM-kilpailuissa 2021, MM-kilpailuissa 2022 ja EM-kilpailuissa 2024. Hän on pelannut myös Tanskan nuorisomaajoukkueissa.

Rønnow on pelannut Frankfurtissa kausina 2018–2020 yhteensä 11 bundesliigaottelua, ja Schalkessakin hänelle kertyi 11 liigaottelua. Union Berlinissä hän pelasi ensimmäisellä kaudellaan seitsemän bundesliigaottelua mutta nousi kaudella 2022–2023 joukkueen ykkösmaalivahdiksi ja pelasi 29 liigaottelua. Kaudella 2023–2024 hän pelasi 33 bundesliigaottelua. Mestarien liigassa hän on pelannut kuusi ottelua Union Berlinissä kaudella 2023–2024. Eurooppa-liigassa hän on pelannut kuusi ottelua Esbjergissä, seitsemän Frankfurtissa ja kymmenen Union Berlinissä. Hän voitti Tanskan cupin Brøndbyn joukkueessa vuonna 2018.

## Lähteet
Jonas Lössl

**Jonas Bybjerg Lössl** (1. helmikuuta 1989 Kolding) on tanskalainen jalkapalloilija, joka edustaa Brentfordia lainalla Midtjyllandista. Hänen pelipaikkansa on maalivahti. Lössl on edustanut Midtjyllandia, Guingampia, Mainz 05:tä, Huddersfield Townia ja Evertonia. Hän on pelannut Tanskan maajoukkueessa yhden ottelun vuonna 2016.

Lössl palasi FC Midtjyllandin joukkueeseen helmikuussa 2021 pelattuaan vajaat seitsemän vuotta ulkomailla. Hän on pelannut Tanskan Superliigassa 140 ottelua, Ranskan Ligue 1:ssä 67 ottelua, Saksan Bundesliigassa 27 ottelua, Englannin Valioliigassa 69 ottelua ja Englannin mestaruussarjassa 15 ottelua.

## Lähteet
Descendants 2

**Descendants 2** on vuonna 2017 julkaistu nuorille suunnattu musiikkipitoinen fantasiaelokuva, jonka on ohjannut Kenny Ortega. Se on jatkoa vuonna 2015 julkaistulle elokuvalle *[[Descendants]]*. Myös jatko-osan päärooleja näyttelevät Dove Cameron, Cameron Boyce, Sofia Carson ja Booboo Stewart.

*Descendants 2* julkaistiin 21. heinäkuuta 2017 Disney Channel -elokuvana. Disney julkaisi elokuvan myös omistamillaan ABC-, Disney XD-, Freeform-, Lifetime- ja Lifetime Movies -kanavilla.

20. heinäkuuta 2017 julkaistiin elokuvan soundtrack, joka nousi ensimmäisellä viikolla Billboard 200 -listan kuudennelle sijalle.

## Näyttelijät

## Tuotanto
Elokuussa 2015 Disney ilmoitti tuottavansa jatko-osan elokuvalle *Descendants*. Kesäkuussa 2016 ilmoitettiin kuvauksien alkavan jo saman kesän aikana.

*[[Descendants: Wicked World]]* -animaatiosarjassa ääninäyttelijänä toiminut China Anne McClain kiinnitettiin Ursulan tyttären, Uman rooliin kesällä 2016.

## Lähteet

## Aiheesta muualla
* 
* 
* ''Descendants 2 '' AllMusic.comissa
This Time I Mean It

**This Time I Mean It** on Michael Teschlin ja Trine Jepsenin esittämä kappale, joka edusti Tanskaa vuoden 1999 Eurovision laulukilpailussa Israelin Jerusalemissa. 

Kappale sijoittui Euroviisuissa 23 maan joukosta sijalle 8. 71 pisteellä. 

## Lähteet
When Spirits Are Calling My Name

**When Spirits Are Calling My Name** (alun perin ruotsiksi *När vindarna viskar mitt namn*) on Roger Pontaren esittämä kappale, joka edusti Ruotsia vuoden 2000 Eurovision laulukilpailussa Tukholmassa. 

Kappale sijoittui Euroviisuissa 24 maan joukosta sijalle 7. 88 pisteellä. 

## Lähteet
Race 2

**Race 2** on vuonna 2013 ensi-iltansa saanut intialainen hindinkielinen toimintaelokuva. Sen ohjasivat Abbas Burmawalla ja Mustan Burmawalla, jotka tunnetaan yhdessä nimellä Abbas-Mustan. Se on jatkoa vuoden 2008 elokuvalle *[[Race (vuoden 2008 elokuva)|Race]]*.

## Näyttelijät

## Soundtrack

## Lähteet

## Aiheesta muualla
* 
*
Neljä Ruusua (albumi)

**Neljä Ruusua** on suomalaisen Neljä Ruusua -yhtyeen debyyttistudioalbumi, joka julkaistiin huhtikuussa 1987.

Levyltä julkaistiin single ”Sulje oveni”. Kappale on Ukri Pulliaisen käännös Tim Ricen sanoittamasta ja Andrew Lloyd Webberin säveltämästä ”Close Every Door” -kappaleesta musikaalista *Joseph and the Amazing Technicolor Dreamcoat*.

## Kappaleet

Kaikki san. ja säv. Ilkka Alanko sekä sov. Neljä Ruusua, ellei muuta mainittu.

## Arvostelut

Rumba kehui albumin kappaleita ”tarttuviksi, koukkuisiksi, monipuolisiksi ja vahvoiksi”. Kiitosta keräsivät myös yhtyeen soitto, Alangon laulu ja kappaleiden sovitukset. Tuotantoa kuitenkin kritisoitiin ”jollain lailla vaisuksi”.

## Tekijät

**Neljä Ruusua**
* Ilkka Alanko
* Kode Koistinen
* Lade Laakkonen
* Kämy Kämäräinen

**Tuotanto**
* Ari Luokkala – äänitys
* Jimi Sumén – miksaus
* Jouko Lehtola – valokuvat

## Lähteet
La Cumparsita

**La Cumparsita** on yksi tunnetuimmista eteläamerikkalaisista tangoista. Uruguaylaisen arkkitehtiopiskelijan Gerardo Matos Rodríguezin (1897–1948) alun perin marssiksi säveltämä kappale tunnetaan Suomessa myös Kullervon tekemän sanoituksen mukaan nimellä **Hiljaa yössä**.

Maailmanlaajuisesti ”La Cumparsitasta” tunnetaan ainakin puolentoista tuhatta levytystä.

## Historiaa
Uruguaylainen arkkitehtiopiskelija Gerardo Matos Rodríguez teki sävelmän alun perin marssiksi tulevaa opiskelijakarnevaalin kulkuetta varten vuoden 1915 paikkeilla. Nimi ”La Cumparsita” tarkoittaakin ”pientä paraatia”. Nuori säveltäjä Rodríguez kääntyi montevideolaisessa kahvilassa soittaneen Robert Firpon puoleen ja pyysi apua sävelmänsä viimeistelyyn. 

Firpo vaihtoi rytmin marssista tangoksi sekä yhdisti sävelmään otteita omasta tangostaan ”La gaucha Manuela” ja Giuseppe Verdin oopperasta *[[Trubaduuri (ooppera)|Trubaduuri]]*. Kappaleen ensimmäisiä levyttäjiä olivat Firpon ja Alonso Minotton orkesterit 1916 ja 1917. 

Kappale vaipui unohduksiin lähes kymmeneksi vuodeksi, kunnes vuonna 1924 Pascual Contursi ja Enrique Maroni tekivät melodiaan omia muutoksiaan ja sanoituksen, ja julkaisivat sen sitten nimellä ”Si supieras”. Carlos Gardelin levyttämänä siitä tuli suuri hitti, joka levisi Ranskan kautta myös muualle Eurooppaan. Gerardo Matos Rodríguez yritti saada osansa rojalteista monessa eri oikeudenkäynnissä, mutta hänen kannaltaan myönteinen ratkaisu saatiin lopulta vasta hänen kuolemansa 1948 jälkeen, jolloin hyöty jäi perikunnalle.

”La Cumparsita” nimettiin synnyinmaassaan Uruguayssa vuonna 1997 maan ”kulttuuriseksi kansallislauluksi”.

## ”La Cumparsita” Suomessa
Suomessa ”La Cumparsitaa” alettiin levyttää 1920-luvun lopulla. Vuonna 1929 sen levyttivät nimellä ”Tropiikin yö” Aarne Salonen ja Kansanorkesteri, eli Dallapé. Instrumentaaliversioita siitä tallensivat muiden muassa hanuristit Viljo Vesterinen (1944), Lasse Pihlajamaa (1955) ja Taito Vainio (1959).

Vuonna 1953 Kullervo teki sävelmään tekstin ”Hiljaa yössä”, jonka levyttivät ensimmäisenä Olavi Virta ja Metro-Tytöt vuonna 1953 Toivo Kärjen sovituksena. Virta levytti tangon myös Harmony Sistersin kanssa 1956. Muita suomalaislevytyksiä ovat tehneet Kipparikvartetti (1957), Eino Grön (1973 ja 1984), Reijo Taipale (1973 ja 1990) ja Kivikasvot (1974). 

Sauvo Puhtilan tekstillä ”La Cumparsitan” ovat levyttäneet Vieno Kekkonen (1959) ja Kari Tapio (1990), Sirkka-Liisa Sassin tekstillä Arja Saijonmaa. Jukka Virtanen sanoitti sen Marjatta Leppäsen laulettavaksi Leppäsen, Virtasen ja Matti Kuuslan ravintolashow’hun, jonka lauluja tallennettiin myös albumille *Ilta Adlonissa* (1972). Ahti Taponen teki uusia tangosuomennoksia Tapani Kansan albumille *[[Päivä jolloin rakastat]]* (1999), ja mukana on myös ”La Cumparsita”.

## Lähteet
My Heart Goes Boom

**My Heart Goes Boom** on Charmedin esittämä kappale, joka edusti Norjaa vuoden 2000 Eurovision laulukilpailussa Tukholmassa. 

Kappale sijoittui Euroviisuissa 24 maan joukosta sijalle 11. 57 pisteellä. 

## Lähteet
Vain elämää – kausi 3, päivä

**Vain elämää – kausi 3, päivä** on *[[Vain elämää (televisiosarja)|Vain elämää]]* -televisiosarjan kolmannen tuotantokauden ensimmäinen, 21 kappaleen kokoelmalevy, joka julkaistiin vuonna 2014.

## Kappaleet

## Lähteet
Sports Centre Triglav

**Sports Centre Triglav** on Pokljukassa, Luoteis-Sloveniassa sijaitseva ampumahiihtostadion.

Stadionilla kilpaillaan liki vuosittain ampumahiihdon maailmancupissa. Kilpailuajankohta on yleensä ollut joko joulu- tai maaliskuussa. Pokljuka on myös järjestänyt ampumahiihdon maailmanmestaruuskilpailut kokonaisuudessaan kerran; vuonna 2001. Pokljuka sai Tjumenista siirretyt vuoden 2021 MM-kilpailut järjestettäväkseen.

Stadion saa nimensä Slovenian Triglav-vuoresta, jonka läheisyydessä se sijaitsee. Kilpailujen aikana varsinainen kisakylä sijaitsee 50&nbsp;km päässä stadionista Šenčurissa ja useimmat kilpailijat asuvat noin 20&nbsp;km päässä Bledissä. Urheilijat, toimitsijat ja katsojat kuljetetaan stadionille bussein, sillä stadion sijaitsee hankalastitavoitettavissa kapean tien päässä ja pysäköintitila on rajallinen.

## Lähteet
* IBU-Season Guide 2017-2018
Mamadou Madeira Keita

**Mamadou Madeira Keita** (11. tammikuuta 1917 Kourouninkoto – 21. joulukuuta 1997) oli malilainen poliitikko.

Keita kävi koulua Kourouninkotossa, Kitassa ja Bamakossa ja valmistui Dakarin William Ponty -koulusta vuonna 1937. Hän työskenteli kirjaston- ja arkistonhoitajana Dakarissa ja Guinean Conakryssa ja palveli Ranskan siirtomaa-armeijassa vuosina 1938–1940. Työskenneltyään Dalabassa, Conakryssa ja Kouroussassa Keita nimitettiin vuonna 1944 Ranskan mustan Afrikan instituutin IFAN:in Guinean osaston johtajaksi. Hän työskenteli IFAN:in päällikkönä Dahomeyssa vuosina 1952–1955 ja Ranskan Sudanissa vuosina 1956–1957.

Keita oli yksi Guinean demokraattisen puolueen perustajista ja sen ensimmäinen pääsihteeri. Palattuaan Ranskan Sudaniin hänestä tuli Sudanin liiton politbyroon jäsen. Vuosina 1957–1962 hän toimi autonomisen Sudanin tasavallan ja sen jälkeen Malin puolustus- ja sisäministerinä ja vuosina 1962–1968 oikeusministerinä.

Mamadou Madeira Keita kuului presidentti Modibo Keïtan lähipiiriin ja Sudanin liiton vasemmistoryhmään. Vuonna 1966 hänet nimitettiin puolueen politbyroon korvanneen Kansallisen vallankumouksen puolustuskomitean jäseneksi. Moussa Traorén johtaman sotilasvallankaappauksen jälkeen Keita oli vangittuna vuosina 1968–1978. Traorén kaaduttua hän oli perustamassa Sudanin liittoa uudelleen vuonna 1991.

## Lähteet
Vysočina Arena

**Vysočina Arena** on Nové Město na Moravěssa, keski-Tšekissä sijaitseva ampuma- ja maastohiihtostadion. Stadionilla kilpaillaan liki vuosittain ampumahiihdon maailmancupissa tai IBU-Cupissa sekä maastohiihdon maailmancupissa. Se on katsojamäärältään yksi suurimmista kilpailukeskuksista kummankin lajin kilpailukalentereissa. Vysočina Arena on myös isännöinyt ampumahiihdon maailmanmestaruuskilpailut kokonaisuudessaan kerran; vuonna 2013.

Stadion muutettiin ampumahiihtokäyttöön vuonna 2006, mutta se on toiminut maastohiihtokeskuksena jo aiemmin. Ensimmäiset IBU-Cupin kilpailunsa se järjesti jo vuonna 2007. Maailmancupia se pääsi isännöimään vasta vuonna 2012 mm-kisojen esikilpailuina. Sen jälkeen sitä on nähty maailmancupissa epäsäännöllisesti huolimatta sen suuresta katsojakapasiteetista, jota on useaan otteeseen kasvatettukin. Viimeisin laajennus tehtiin vuoden 2016 maailmancupin kilpailuja varten.

Vysočina Arenan ladut ovat pitkälti asfaltoidut, josta johtuen sitä käytetään ahkerasti myös rullahiihtoon ja pyöräilyyn. Stadion on isännöinyt myös kesäampumahiihdon maailmanmestaruuskilpailuja vuonna 2011 ja tulee uudelleen isännöimään niitä kesällä 2018.

## Lähteet
* IBU-Season Guide 2017-2018
Control

**Control** voi tarkoittaa jotain seuraavista:

* *[[Control (vuoden 2004 elokuva)|Control]]*, elokuva vuodelta 2004
* *[[Control (vuoden 2007 elokuva)|Control]]*, brittiläinen elokuva vuodelta 2007
* *[[Control (vuoden 2013 elokuva)|Control]]*, elokuva vuodelta 2013
* *[[Control (Janet Jacksonin albumi)|Control]]*, Janet Jacksonin albumi
* *[[Control (videopeli)|Control]]*, Remedy Entertainmentin videopeli
* CONTROL, fiktiivinen organisaatio televisiosarjassa *[[Salainen agentti 86]]*
* Control, tietokoneen näppäin
* DJ Control, *Jaakko Manninen* (s. 1981), suomalainen laulaja ja kitaristi
Control (videopeli)

**Control** on suomalaisen Remedy Entertainmentin kehittämä ja 505 Gamesin julkaisema kolmannen persoonan ammuntapeli. Peli julkaistiin 27. elokuuta  Microsoft Windowsille, PlayStation 4:lle ja Xbox Onelle. Pelin Windows-versio julkaistiin alunperin yksinoikeudella Epic Gamesin Epic Games Store -kauppapaikassa. Peli julkaistiin 27. elokuuta 2020 Steamin kauppapaikalle. Pilvipohjainen Nintendo Switch -versio pelistä julkaistiin lokakuussa 2020.

Peli tunnettiin aiemmin projektinimellä *P7*. Peli on yliluonnollinen toimintaseikkailupeli, joka sijoittuu yhdysvaltalaisen *Federal Bureau of Controlin* virastotaloon. Remedyn viestintäjohtaja Thomas Puhan mukaan peli korostaa pelattavuutta ja pelaajan vaikutusmahdollisuuksia aiempia Remedyn pelejä enemmän.

*Control* julkaistiin PlayStation 5- ja Xbox Series X ja Series S -konsoleille helmikuussa 2021. Kesäkuussa 2025 sai julkaisunsa spin-off -peli nimeltä **, ja vuonna 2026 saa julkaisunsa jatko-osa *[[Control Resonant]]*.

## Juoni
*Controlin* maailmassa maailmankaikkeus on täynnä voimia, olentoja ja ulottuvuuksia. Ihmiskunnan suojaksi ja satunnaisten outojen ja todellisuuden lakeja rikkovien ilmiöiden jälkien siivoamiseksi on perustettu Hallintavirasto, huippusalainen varjo-organisaatio, jonka tukikohtaan, Federal Bureau of Control (FBC) -rakennukseen peli sijoittuu.

Pelaaja pelaa pelin päähenkilönä Jesse Fadeninä, viraston uutena johtajana, ja tutkii Vanhinta Taloa (The Oldest House) – FBC:n paranormaalien ilmiöiden päämajaa jossa vaihtoehtoiset ulottuvuudet ja todellisuudet risteytyvät, löytääkseen kadonneen veljensä Dylanin.

Virastoon on soluttautunut todellisuutta korruptoiva mystinen paha voima, ”sähinä” (*Hiss*). Faden hyödyntää erilaisia yliluonnollisia kykyjä kuten telekinesiaa ja lyhyen matkan teleporttausta voittaakseen vihollisen. Pelaaja saa kykyjä löytämällä yliluonnollisia Object of Power -esineitä toisesta ulottuvuudesta, joita ovat esimerkiksi lankapuhelin tai levyke.

## Vastaanotto
Julkaisun jälkeen *Control* sai positiivisia arvioita kriitikoilta, ja monet pelijulkaisut nimesivät sen yhdeksi vuoden 2019 parhaista peleistä. Esimerkiksi IGN, Game Informer, Electronic Gaming Monthly, Eurogamer ja GamesRadar+ nimesivät *Controllin* vuoden peliksi.

Peli oli ehdolla lukuisiin palkintoihin, ja voitti usean liittyen pelin taiteeseen ja suunnitteluun. Joulukuuhun 2020 mennessä peli oli myynyt oli kaksi miljoonaa kopiota kaikilla alustoilla.

Peliä on kritisoitu sen suorituskykyongelmista PlayStation 4- ja Xbox One -konsoleilla. Peliä on kuvattu ”pelikelvottomaksi” vanhemmilla konsoleilla.
Remedy on kertonut työskentelevänsä päivitysversion parissa.

## Lähteet

## Aiheesta muualla
*
Tell Me!

**Tell Me!** on Augustin ja Telman esittämä kappale, joka edusti Islantia vuoden 2000 Eurovision laulukilpailussa Tukholmassa. 

Kappale sijoittui Euroviisuissa 24 maan joukosta sijalle 12. 45 pisteellä. 

## Lähteet
Tapan kunta

**Tapan kunta** sijaitsee Pohjois-Virossa Länsi-Virumaan maakunnassa vajaat sata kilometriä Tallinnasta kaakkoon.

## Sijainti
Kunta rajoittuu pohjoisessa Anijan, Kuusalun, Kadrinan ja Rakveren kuntiin, idässä Vinniin ja Väike-Maarjaan sekä etelässä Järvamaan Järvaan.

## Hallinto
Tapan kunta muodostettiin vuoden 2017 kuntauudistuksessa yhdistämällä vanha Tapan kunta ja Tamsalun kunta uudeksi Tapan kunnaksi. Vuonna 2018 Tapassa oli 11&nbsp;252 asukasta.

Kunta muodostuu Tamsalun ja Tapan epäitsenäisistä kaupungeista (linn, asustusüksus), Lehtsen ja Sääsen pienkauppaloista (alevik) ja 55 kylästä (küla). Kunnan hallinnollinen keskus on Tapan kaupunki.

## Liikenne
Rautatie Tallinnasta haarautuu Tapassa Narvaan ja Tarttoon. Valtatie 5 Rakverestä Pärnuun kulkee Tapan kautta.

## Tunnettuja tapalaisia
* Elina Born (s. 1994), laulaja
* Dmitri Kruglov (s. 1984), jalkapalloilija 
* Jaak Mae (s. 1972), maastohiihtäjä
* Ellen Niit (s. 1928), kirjailija ja kääntäjä
* Priit Pärn (s. 1946), animaatio-ohjaaja, karikatyristi ja graafikko
* Artur Sirk (1900–1937), sotilas, vapsi ja poliitikko
* Ilmar Talve (1919–2007), kirjailija ja etnologi
* Igor Tamm (1922–1995), virologi ja solubiologi
* Karl Vaino (s. 1923), Viron SNT:n poliitikko.

## Lähteet

## Aiheesta muualla
Angel (Two Trickyn kappale)

**Angel** on Two Trickyn esittämä kappale, joka edusti Islantia vuoden 2001 Eurovision laulukilpailussa Tanskan Kööpenhaminassa.

## Eurovision laulukilpailussa
”Angel”  esitettiin Eurovision laulukilpailun finaalissa 12. toukokuuta 2001 toisena kilpailukappaleena. Sitä edelsi Alankomaiden edustaja Michelle Courtens kappaleella ”Out On My Own” ja seurasi Bosnia-Hertsegovinan Nino Pršeš kappaleellaan ”Hano”.

Kappale sijoittui Euroviisuissa jaetulle viimeiselle sijalle yhdessä  Norjan kanssa 3 pisteellä. Kappaleen saamista pisteistä kaksi tuli Tanskasta ja yksi Norjasta. Heikon menestyksen takia Islanti joutui silloisten sääntöjen mukaisesti jättämään vuoden 2002 Euroviision laulukilpailun välistä.

## Lähteet
On My Own

**On My Own** on Haldor Lægreidin esittämä kappale, joka edusti Norjaa vuoden 2001 Eurovision laulukilpailussa Tanskan Kööpenhaminassa voitettuaan Norjan euroviisukarsintana toimineen Melodi Grand Prix 2001 kilpailun.

## Eurovision laulukilpailussa
Kappale esiintyi 12. toukokuuta 2001 järjestetyssä Eurovision laulukilpailun finaalissa neljäntenä esityksenä, Bosnia ja Hertsegovinan edustajan Nino Pršešin kappaleen ”Hano” jälkeen ja ennen Israelia edustanutta Tal Sondakia kappaleellaan ”Ein Davar”.

”On My Own” sijoittui Euroviisuissa jaetulle viimeiselle sijalle yhdessä Islannin kanssa 3 pisteellä. Kaikki kappaleen saamat pisteet tulivat Portugalista.

## Lähteet
Ennen kuolemaa (kappale)

**Ennen kuolemaa** (*Avant de mourir*) on romanialaissyntyisen salonkiviulistin Georges Boulangerin säveltämä musiikkikappale 1920-luvun keskivaiheilta. Boulangerin oma instrumentaalilevytys kappaleesta on hidas ja vaihtuvatempoinen sovitus viululle ja pianolle, mutta paremmin sävelmä tunnetaan myöhempänä beguine- tai tangorytmisenä iskelmänä. Suomeksi sitä lauletaan eniten Kullervon sanoin, jotka alkavat ”Kun ennen kuljin mietteissäin ja tunsin tuskaa polttavaa...”. Kappaleen väitetään aiheuttaneen järkyttävän itsemurha-aallon Budapestissa Unkarissa.

Olavi Virta levytti laulun 1944 Kerttu Mustosen kanssa tekemällään sanoituksella ja 1953 Kullervon tekstillä. Muita levyttäjiä ovat Eino Grön (1963), Martti Siiriäinen (1975), Eino Valtanen (1978), Vesa-Matti Loiri (1983), Topi Sorsakoski (1985) ja Arja Saijonmaa (1994). Instrumentaaliversoita ovat tehneet muun muassa Pärre Förars ja Ingmar Englund (1956), Pauli Granfelt (1959), Taito Vainio (1959) ja Ossi Runne (1963). Olavi Virta sai vuoden 1953 levytyksestään yhden kolmesta kultalevystään vuonna 1972.

Englanniksi laulu sai 1939 sanoituksen nimeltä ”My Prayer”, ja sen kuuluisimpia levytyksiä ovat Glenn Millerin big band -sovitus samalta vuodelta sekä The Plattersin doo-wop-tyylinen versio vuodelta 1956.

## Lähteet
Tell Me Who You Are

**Tell Me Who You Are** on Malenen esittämä kappale, joka edusti Tanskaa vuoden 2002 Eurovision laulukilpailussa Viron Tallinnassa. 

Kappaleen tanskankielinen versio voitti euroviisukarsintana toimineen *[[Dansk Melodi Grand Prix 2002]]* -kilpailun. Euroviisuja varten se käännettiin englanniksi.

## Eurovision laulukilpailussa
Kappale esitettiin vuoden 2002 Eurovision laulukilpailussa 25. toukokuuta neljäntenätoista, Suomen kappaleen ”Addicted to You” jälkeen ja ennen Bosnia ja Hertsegovinan edustuskappaletta ”Na jastuku za dvoje”. Kilpailun lopputuloksissa kappale sijoittui viimeiseksi 7 pisteellä. 

Heikon menestyksen takia Tanska joutui jättämään väliin vuoden 2003 Eurovision laulukilpailun.

### Saadut pisteet
”Tell Me Who You Are” sai pisteitä eri mailta seuraavasti:

## Kappalelista

## Listasijoitukset

## Lähteet
Never Let It Go

**Never Let It Go** on Afro-diten esittämä kappale, joka edusti Ruotsia vuoden 2002 Eurovision laulukilpailussa Viron Tallinnassa. 

Kappale sijoittui Euroviisuissa 24 maan joukosta sijalle 8. 72 pisteellä. 

## Lähteet
Ennen kuolemaa

**Ennen kuolemaa** voi tarkoittaa:
*”Ennen kuolemaa” (Avant de mourir), George Boulangerin musiikkikappale 1920-luvulta
*Ennen kuolemaa, *[[Simpsonit]]*-tv-sarjan 2. tuotantokauden jakso
**[[Ennen kuolemaa (elokuva)|Ennen kuolemaa]]* (Limbo), John Saylesin elokuva vuodelta 1999
**[[Ennen kuolemaa (televisiosarja)|Ennen kuolemaa]]* (Innan vi dör, ruotsalainen tv-sarja vuodelta 2017.
Viru-Nigulan kunta

**Viru-Nigulan kunta** sijaitsee Suomenlahden rannalla Pohjois-Virossa Länsi-Virumaan maakunnassa Tallinnan ja Narvan puolessavälissä.

## Sijainti
Kunta rajoittuu pohjoisessa Suomenlahteen, idässä Lüganuseen, etelässä Vinniin ja Rakvereen sekä lännessä Haljalaan.

## Hallinto
Viru-Nigulan kunta muodostettiin vuoden 2017 kuntauudistuksessa yhdistämällä vanha Viru-Nigulan kunta, Kundan kaupunki ja itävirumaalainen Aseri uudeksi Viru-Nigulan kunnaksi. Viru-Nigulassa on 5&nbsp;981 asukasta (1.1.2018).

Kunta muodostuu Kundan epäitsenäisestä kaupungista (linn, asustusüksus), Aserin ja Viru-Nigulan pienkauppaloista (alevik) ja 43 kylästä (küla). Kunnan hallinnollinen keskus on Kundan kaupunki.

## Liikenne
Valtatie 1 Tallinnasta Narvaan kulkee Viru-Nigulan kautta. Kundassa on tavarasatama.

## Lähteet

## Aiheesta muualla
Electronic Entertainment Expo 2018

**Electronic Entertainment Expo 2018** (lyh. **E3 2018**) oli kahdeskymmenesneljäs Electronic Entertainment Expo -tapahtuma.
Tapahtuman järjesti Entertainment Software Association (ESA) Los Angeles Convention Centerissä kesäkuun 9.–14. päivä vuonna 2018.

## Lähteet

## Aiheesta muualla

* Viralliset kotisivut
Tulisuudelma

**Tulisuudelma** (*El Choclo*) on argentiinalaisen Angel Villoldon 1900-luvun taitteessa säveltämä ja sanoittama tango. Sen suomenkielinen teksti on Kullervon, ja se alkaa sanoilla ”Sun tulisuudelmasi tähden aatos entää...”. Laulua pidetään yhtenä varhaisimmista argentiinalaisista tangoista.

## Historiaa
”El Choclon” arvellaan sävelletyn 1898, ja sen ensiesityksen tiedetään tapahtuneen vuonna 1903 eräässä kahvilassa Buenos Airesissa. Kappaleen nimi tarkoittaa suomeksi maissintähkää, ja säveltäjän sisaren mukaan se tarkoittaa muuatta paikallista kovaotteista sutenööriä, joka oli saanut lempinimensä kullankeltaisista hiuksistaan. Lauluteksti oli alun perin humoristinen ja katuelämästä kertova, kuten muissakin varhaisissa tangoissa. Lauluntekijä Villoldo täydensi omaa sanoitustaan myöhemmin. Vuonna 1930 lauluun teki uuden sanoituksen Marambio Catán ja vuonna 1947 Enrique Santos Discépolo, jonka teksti nousi sittemmin suosituimmaksi laulun espanjankielisissä levytyksissä.

Englanniksi laulun on levyttänyt nimellä ”Kiss of Fire” muun muassa Louis Armstrong vuonna 1955.

## ”Tulisuudelma” Suomessa

Laulun levyttivät suomeksi ensimmäisenä Rita Elmgren ja toisena Olavi Virta ja Metro-tytöt, molemmat vuonna 1953. Muita suomalaislevyttäjiä ovat Eino Grön (1963), Eero Savolainen (1974), Väinö Lehtinen (1978), Erkki Junkkarinen (1979), Reijo Taipale (1990), Tarja Ylitalo (1990) ja Tapani Kansa (1999). Instrumentaaliversioita ”Tulisuudelmasta” ovat levyttäneet muiden muassa Esko Könönen (1961), Reijo Lehtovirta (1973) ja Francis Goya (1993).

Kappaleen mukaan ovat nimensä saaneet muun muassa Hotelli Vantaan tanssiravintola Tulisuudelma ja MTV:n 1990-luvun alussa televisioima *Tulisuudelma*-tanssiorkesterikilpailu.

## Lähteet
Carl Forssell

**Carl Otto Forssell** (25. lokakuuta 1917 Tukholma – 28. marraskuuta 2005 Ängelholm) oli ruotsalainen miekkailija ja olympiamitalisti.

Forssell saavutti kalvalla joukkuekilpailussa olympiahopeaa Helsingissä 1952 ja olympiapronssia Lontoossa 1948. Hän kilpaili myös Melbournen kesäolympialaisissa 1956. Forssell saavutti lisäksi useita MM-mitaleja.

## Lähteet
* Carl Forssell Bio, Stats, and Results Olympics at Sports-Reference.com 
* Profiili Ruotsin olympiakomitea 

### Viitteet
Bengt Ljungquist

**Bengt Helge Ljungquist** (20. syyskuuta 1912 Uumaja – 15. heinäkuuta 1979 Förslöv) oli ruotsalainen miekkailun olympiamitalisti, kouluratsastaja ja ratsastusvalmentaja.

Ljungquist kilpaili yhteensä viisissä kesäolympialaisissa 28 vuoden aikavälillä. Hän kilpaili miekkailussa olympiatasolla kaikilla kolmella välineellä ja saavutti kalvalla joukkuekilpailussa olympiahopeaa Helsingissä 1952 ja olympiapronssia Lontoossa 1948. Hän kilpaili miekkailijana kesäolympialaisissa myös Berliinissä 1936 ja Melbournessa 1956. Tokion kesäolympialaisissa 1964 Ljungquist kilpaili kouluratsastajana. Urheilijanuransa jälkeen Ljungquist muutti Yhdysvaltoihin, missä hän toimi arvokisamitalien arvoisesti maan kouluratsastusjoukkueen valmentajana 1970-luvulla. Olympiamitaliensa lisäksi Ljungquist saavutti miekkailussa useita MM-mitaleja.

Ylioppilaaksi valmistumisen jälkeen hän kävi kadettikoulun ja valmistui luutnantiksi 1938. Hän osallistui Talvisotaan ruotsalaisten vapaaehtoisjoukossa, joka taisteli Pohjois-Suomessa keväällä 1940. Vuonna 1967 hänet ylennettiin everstiksi. Armeijauran jälkeen hän vietti suurimman osan elämästän Yhdysvaltain Marylandissä.

## Lähteet
* Bengt Ljungquist Bio, Stats, and Results Olympics at Sports-Reference.com 
* Profiili Ruotsin olympiakomitea 

### Viitteet
Rickard Sarby

**Erik Rickard Sarby** (19. syyskuuta 1912 Dannemora – 10. helmikuuta 1977 Uppsala) oli ruotsalainen kilpapurjehtija ja olympiamitalisti.

Sarby saavutti finnjollalla, venetyypillä jonka oli itse suunnitellut, olympiapronssia Helsingissä 1952. Hän kilpaili olympiatasolla myös Lontoossa 1948 ja Melbournessa 1956.

## Lähteet
* Rickard Sarby Bio, Stats, and Results Olympics at Sports-Reference.com 
* Profiili Ruotsin olympiakomitea 

### Viitteet

## Aiheesta muualla
Sydänsuruja

**Sydänsuruja** (*Heartaches*) on Al Hoffmanin säveltämä ja John Klennerin sanoittama yhdysvaltalainen iskelmä vuodelta 1931. Suomessa se tunnetaan etenkin Olavi Virran levytyksenä vuodelta 1960, nopeana rumbana jonka vihellysosuudet hoitaa ”Pakilan satakieleksi” kutsuttu Erkki Junkkarinen. Suomenkielisen sanoituksen siihen on tehnyt Sauvo Puhtila ja sovituksen Eino Virtanen. Laulu alkaa sanoin ”Viiltää, viiltää, nyt suru sydäntäni viiltää...”.

Virran versio ei kuitenkaan ollut ensimmäinen suomenkielinen levytys kappaleesta, vaan vuosikymmentä aiemmin vuonna 1950 Eero Väre levytti sen Kullervon sanoituksena. Muita kappaleen levyttäneitä suomalaisartisteja (kaikki Saukin sanoin) ovat Esko Rahkonen (1967), Kai Lind (1975), Eino Valtanen (1978), Topi Sorsakoski (1986), Four Cats (1994) ja Sauli Lehtonen (1995). Instrumentaaliversion siitä ovat tehneet Agents (1980) ja Heikki Laurila (1981).

Yhdysvalloissa tunnetuimpia versioita kappaleesta olivat Ted Weemsin orkesterin instrumentaalilevytykset vuosilta 1933, 1938 ja 1947, joista vasta viimeinen nosti kappaleen todella suosituksi. Elmo Tannerin vihellyssooloineen ne toimivat esikuvana Eino Virtasen Olavi Virralle tekemälle sovitukselle.

## Lähteet
Trials Rising

**Trials Rising** on RedLynxin ja Ubisoft Kiovan kehittämä Ubisoftin julkaisema moottoripyöräpeli, joka on osa Trials-videopelisarjaa. Peli julkaistiin 26. helmikuuta 2019 PlayStation 4-, Xbox One-, Nintendo Switch- ja Windows-alustoille. Se seuraa sarjassa vuonna 2014 julkaistua Trials Fusionia, ja se on ensimmäinen RedLynxin julkaisema peli Nintendo Switchillä.

Pelissä pelaaja hallinnoi moottoripyörää kaksiulotteista ja kolmiulotteista maailmaa yhdistävissä kentissä pelisarjalle ominaiseen tapaan. Pelissä on yhteensä yli 120 valmista kenttää, ja pelaajien itse tekemiä kenttiä on mahdollista jakaa internetin välityksellä. Valmiit kentät sijoittuvat kohteisiin ympäri maailmaa, sisältäen myös tunnettuja maamerkkejä kuten Eiffel-tornin, Himalajan vuoriston ja Rooman Colosseumin. Suomen kohdalla pelissä on metsään sijoittuva kenttä, jonka taustalla näkyy muun muassa mäkihyppytorni. Lisää kenttiä julkaistaan lisäksi myöhemmin ladattavana sisältönä.  

Pelin uutuuksiin kuuluu muun muassa *Tandem Bike* -pelimoodi, jossa kaksi pelaajaa voi ohjata samaa moottoripyörää. Myös pelihahmojen kustomointimahdollisuuksia on huomattavasti aiempia pelisarjan osia enemmän.

## Lähteet

## Aiheesta muualla
*
Kristian Palotie

**Kristian Palotie** (s. 23. syyskuuta 1987 Helsinki) on suomalainen urheiluselostaja ja koripallovalmentaja. Keväästä 2024 Palotie on toiminut Lahti Basketballin päävalmentajana. Aiemmin hän on toiminut Ura Basketin päävalmentajana.

## Selostusura

Palotie on toiminut FIBA:n arvokisojen vuodesta selostajana vuodesta 2010 ja Euroliiga-selostajana 2010–2022. NBA:ta Palotie on selostanut syksystä 2013 Nelonen Medialle ja sittemmin Warner Brothers Discoverylle. Palotie on toiminut vuosina 2020–2024 myös Korisliigan ja 2021–2025 Suomen koripallomaajoukkueen pääselostajana ja vakituisena studioasiantuntijana Nelonen Median Korisliiga ja Susijengi -lähetyksissä.

## Podcast-ura
Kristian Palotiella on tuottanut vuodesta 2015 *Keskelle keksintöä* -podcastia Suplalle. Vuonna 2022 hän tuotti myös Suplalle podcast-sarjan *Urheilun äänet*, jossa kuullaan Suomen urheiluhistorian merkittävimpien selostajien tarinoita.

Hän on tuottanut myös *Kaunis Peli* -nimistä koripallo-podcastia vuodesta 2020.

## Valmentajaura

Valmennusura alkoi syksyllä 2011 Sykki ry:ssä. Kaudeksi 2015–16, Palotie nimettiin PuHu Junioreiden miesten päävalmentajaksi miesten 1. divisioona B:hen.

Kaudella 2016–17, hän johdatti PuHu Juniorit 1. divisioona B:n mestariksi.

Palotie siirtyi Ura Basketin päävalmentajaksi kaudeksi 2017–18, jossa hän johdatti joukkueen miesten 1. divisioona A:n mestaruuteen ja Korisliiga -paikkaan. Keväällä 2020 Palotien sopimus Ura Basketin päävalmentajana purettiin.

Kaudeksi 2023–2024 hänet palkattiin Lahti Basketballin apuvalmentajaksi, josta hänet nostettiin päävalmentajaksi samalla kaudella.

## Yksityiselämä
Kristian Palotie on geenitutkijan ja akateemikon Leena Palotien sekä Aarno Palotien poika.

## Lähteet
Listen to Your Heartbeat

**Listen to Your Heartbeat** (alun perin ruotsiksi *Lyssna till ditt hjärta*) on Friendsin esittämä kappale, joka edusti Ruotsia vuoden 2001 Eurovision laulukilpailussa Tanskan Kööpenhaminassa.

Kappale sijoittui Euroviisuissa viidenneksi 100 pisteellä. 

## Eurovision laulukilpailussa
”Listen to Your Heartbeat” valittiin edustamaan Ruotsia vuoden 2001 Eurovision laulukilpailussa sen voitettua Melodifestivalen 2001 kilpailun 23. helmikuuta kappaleen ruotsinkielisellä versiolla.

Eurovision laulukilpailun finaalissa 12. toukokuuta 2001 kappale esiintyi illan seitsemäntenä kilpailuesityksenä. Sitä edelsi Venäjän edustaja Mumi Troll kappaleella ”Lady Alpine Blue” ja seurasi Liettuaa edustanut Skamp laululla ”You Got Style”

Kappale keräsi yhteensä sata pistettä ja pisteet riiittivät viidenteen sijaan. Se ei saanut yhdeltäkään maalta täyttä 12 pistettä, mutta sai Tanskalta kymmenen ja viideltä muulta maalta kahdeksan pistettä. Ilman pisteitä ”Listen to Your Heartbeatin” jättivät Alankomaat, Kreikka, Saksa ja Slovenia.

## Plagiointisyytös
Belgialainen tekijänoikeuksia valvova organisaatio SABAM katsoi ”Listen to Your Heartbeatin” olevan plagiaatti Belgiaa Euroviisuissa vuonna 1996 edustaneesta kappaleesta ”Liefde is een kaartspel”, sillä niiden kertosäkeet muistuttavat hyvin paljon toisiaan. ”Listen to Your Heartbeatin” säveltäjät Henrik Sethsson ja Thomas G:son ensin kiistivät asian, mutta myöhemmin asia ratkaistiin rahallisella korvauksella oikeudenkäynnin välttämiseksi.

## Listasijoitukset
”Listen to Your Heartbeat” pääsi Ruotsin singlelistalla korkeimmillaan sijalle neljä.

## Lähteet
Skull & Bones (täsmennyssivu)

**Skull & Bones** tai **Skull and Bones** voi viitata seuraaviin:
* Skull and Bones, salaseura
* Skull & Bones, Cypress Hillin albumi
* *[[Skull and Bones (videopeli)|Skull and Bones]]*, Ubisoftin videopeli
* Skull & Bones, Argentiinalainen metalliyhtye
Kuivaketju10-toimintamalli

**Kuivaketju10** on Oulun kaupungin rakennusvalvontaviraston ja ympäristöministeriön kehittämä toimintamalli. Sen tarkoituksena on ennaltaehkäistä ja vähentää kosteusvaurioita rakennuksissa koko rakennuksen elinkaaren ajan. Vaurioitumisriskien hallinta perustuu erityisesti rakentamisvaiheen valvontaan ja onnistumisen todentamiseen. Ympäristöministeriöllä on Kuivaketju10:lle rinnakkainen kosteudenhallintaa säätelevä asetus (782/2017), joka yleisempi menettelytapa rakennusten kosteusteknisen toimivuuden varmistamiseksi.

Kuivaketju10:ssa on listattu 10 merkittävintä kosteusvaurioriskiä, joiden torjumiseen keskitytään kaikissa rakentamisen vaiheissa. Toimintamalli sisältää myös ohjeet, joilla onnistuminen todennetaan luotettavasti. Toimintamallin sanotaan vähentävän yli 80 % kosteusvaurioiden seurannaiskustannuksista. Kuivaketju10-toimintamallissa valvonnasta vastaa kosteudenhallintakoordinaattori.

## Riskilista

# Rakennuksen ulkopuolelta tuleva vesi vaurioittaa perustuksia ja lattiarakenteita.
# Sadevesi pääsee tunkeutumaan ulkoseinärakenteen sisälle.
# Vesikatteen läpäisevä vesi tunkeutuu aluskatteen vuotokohdista yläpohjaan.
# Kosteutta siirtyy ilmansulkukerroksen vuotokohdista ulkoseinä- ja yläpohjarakenteisiin.
# Väärin mitoitettu ja säädetty ilmanvaihto ei poista ylimääräistä kosteutta, vaan pakottaa sen siirtymään rakenteisiin.
# Vesiputkien rikkoutumiset aiheuttavat kiinteistöön laajoja vesivahinkoja.
# Huonosti toteutetussa märkätilassa kosteus vaurioittaa ympärillä olevat rakenteet.
# Kosteiden betonirakenteiden päällystäminen aiheuttaa päällystemateriaalin turmeltumisen.
# Materiaalien ja rakenteiden kastuminen vaurioittaa rakennuksen.
# Huonolla ylläpidolla rakennus rapistuu hitaasti, mutta varmasti.

## Lähteet
Michel Longtin

**Michel Longtin** (s. 20. toukokuuta 1946 Montreal) on kanadalainen säveltäjä ja pedagogi. Hänen pääasialliset opettajansa olivat André Prévost ja Serge Garant Montrealin yliopistossa sekä Paul Pedersen, Bengt Hambraeus ja Alcides Lanza McGillin yliopistossa. Hän itse aloitti opettamisen Montrealin yliopistossa vuonna 1973 ja opetti siellä täysipäiväisesti vuosina 1987–2006. Hän oli mukana perustamassa Québecin elektroakustisen musiikin luomisen ja tutkimisen seuraa vuonna 1977.

Longtin oli alun perin tunnettu elektroakustisesta musiikistaan, mutta 1980-luvulta lähtien hän on keskittynyt enimmäkseen akustisen soitinmusiikin säveltämiseen. Vuonna 1986 hän sai Jules Léger -palkinnon kamarimusiikkiteoksestaan *Pohjatuuli, hommage à Sibelius*. Hänen elektroakustisiin teoksiinsa kuuluvat *Rituel II* ja *Mi e meta*.

## Lähteet
Viimeinen kevät

**Viimeinen kevät** on sotilasmuusikkona toimineen Aarne Jokelan säveltämä ja Juha Vainion salanimellä Mirja Lähde sanoittama molli-iskelmä. Laulusta tuli suosittu Markuksen ensilevytyksenä vuodelta 1969. Tahtilajiin 12/8 kirjoitetun laulun sanat alkavat ”Jatkuvan tahtoisin päivän tään...”. Kaihoisassa sanoituksessa pelätään rakastetun menettämistä, ja tämän tunnelman luomisessa käytetään "viimeisen kevään" metaforaa.

Markuksen eli Markku Tranbergin oman kertoman mukaan Jouko ja Kosti olivat kieltäytyneet kappaleen levyttämisestä, jolloin tuottaja Toivo Kärki oli luvannut antaa kappaleen levytettäväksi seuraavalle, joka tulee hänen ovestaan sisään. Näin ”Viimeisen kevään” sai levyttää esittäytymään tullut uusi kyky Markus.

Laulun muita levyttäjiä ovat Ahonkylän flikat (1975), Eija Sinikka (1975), Eino Grön (1977), Pasi Kaunisto (1977), Aikamiehet (1979), Merja Rantamäki (1991), Matias Sassali (1991), Four Cats (1994) ja Aki Hietala (1999). Laulu on myös monien harrastajakuorojen levyttämä.

## Lähteet
Tuulella ei ole ystävää

**Tuulella ei ole ystävää** (*U vetra net nikakogo druga* tai *Pesnja o druge*) on Andrei Petrovin (1930–2006) säveltämä laulu neuvostoliittolaisesta elokuvasta *Put k pritsalu* (1962), joka on esitetty Suomen televisiossa nimellä *Matka satamaan*.

Sen on levyttänyt Tapio Rautavaara nimellä ”Hiljainen satama” (1963, san. Heikki Saari), mutta tunnetummaksi nousi Heikki Aarvan levytys ”Tuulella ei ole ystävää” samalta vuodelta. Se ylsi levymyyntitilaston kymmenennelle tilalle joulukuussa 1963 ja oli Finndiscin Safir-levymerkin parhaiten menestynyt julkaisu. Sen sanoituksen on tehnyt Erik Lindström nimimerkillä Hillevi, ja saman sanoitusversion ovat levyttäneet myös Arja Saijonmaa vuonna 1983, Eila Pienimäki vuonna 1990 ja Arja Havakka vuonna 1999.

Kappaletta ei pidä sekoittaa Vladimir Vysotskin *[[Ystävän laulu]]un*, jonka alkuperäisnimi on myös *Pesnja o druge*.

## Lähteet
Energiaa

**Energiaa** on suomalaisen Neljä Ruusua -yhtyeen kokoelmalevy, joka julkaistiin marraskuussa 1994. Albumilla on remixejä yhtyeen aiemmin julkaisemista kappaleista ja liveäänite yhtyeen konsertista Tampereen Kaupunginorkesterin kanssa. *Energiaa* nousi parhaimillaan Suomen virallisen albumilistan sijalle seitsemän. Yhteensä listaviikkoja levylle kertyi kahdeksan. Albumi ylitti kultarajan vuonna 1996, ja yhteensä sitä on myyty yli 22&nbsp;100 kappaletta.

Levyn nimikkokappale julkaistiin singlenä, ja se nousi singlelistan sijalle seitsemän ja Rumban 50 Hittiä -listan sijalle kuusi. Kappaleeseen kuvattiin myös Aulis Moision ja Tommi Tikan ohjaama musiikkivideo.

## Kappaleet

Kaikki san. Ilkka Alanko ja säv. Kode Koistinen, ellei muuta mainittu.

## Tekijät

**Neljä Ruusua**
* Ilkka Alanko
* Kode Koistinen
* Lade Laakkonen
* Kämy Kämäräinen
**Muut esiintyjät**
* Ismo Alanko - sitar (CD 1, 1)
* Tampereen Kaupunginorkesteri (CD&nbsp;2)
* Tuomas Ollila – kapellimestari (CD&nbsp;2)

**Tuotanto**
* Riku Mattila – tuotanto ja miksaus (CD&nbsp;1: 1)
* T. T. Oksala – äänitys (CD&nbsp;1: 1)
* J. Hämäläinen – miksaus (CD&nbsp;2)
* Yrjö Hjelt – miksaus (CD&nbsp;2)
* Pauli Saastamoinen – masterointi

## Lähteet
Jenny Slate

**Jenny Sarah Slate** (s. 25. maaliskuuta 1982) on yhdysvaltalainen näyttelijä ja koomikko.

Slate syntyi juutalaiseen perheeseen ja opiskeli Columbian yliopistossa. Hänet tunnetaan muun muassa roolistaan elokuvassa *[[Obvious Child]]* (2014).

## Filmografia
### Elokuvat

### Televisiosarjat

## Lähteet
Give Me Your Love

**Give Me Your Love** on Famen esittämä kappale, joka edusti Ruotsia vuoden 2003 Eurovision laulukilpailussa Riiassa. 

Kappale sijoittui Euroviisuissa 26 maan joukosta 107 pisteellä sijalle 5. 

## Lähteet
Benoît Verdickt

**Benoît Verdickt** (27. syyskuuta 1884 Steenhuffel, Belgia – 28. huhtikuuta 1970 Ville St-Laurent, Montreal, Kanada) oli säveltäjä, kuoromestari ja pedagogi. Hän valmistui Mechlinin konservatoriosta ja saapui vuonna 1906 Kanadaan, jossa hän toimi urkurina vuosina 1906–1912 Québecin Victoriavillessä. Vuosina 1912–1913 hän työskenteli Rochesterissa New Yorkissa. Vuosina 1913–1963 hän toimi Sts-Anges-kirkon kuoromestarina Lachinessa. Hänen oppilaidensa joukossa oli Gustave Robitaille. 

Verdicktin sävellyksiä ovat *Cantique de mariage* solistille ja kuorolle (1918) ja *Missa pro defunctis* kuorolle ja uruille (1941). Lachinen museossa on Verdicktin mukaan nimetty paviljonki.

## Lähteet
Shame on You

**Shame on You** on Tomas Thordarsonin esittämä kappale, joka edusti Tanskaa vuoden 2004 Eurovision laulukilpailussa Turkin Istanbulissa. Kappaleen tanskankielinen versio ”Sig det’ løgn” voitti Dansk Melodi Grand Prix 2004 -kilpailun ja täten se valittiin euroviisuedustuskappaleeksi. Kappaleen englanniksi käännetty versio ”Shame on You” kilpaili ensimmäistä kertaa järjestetyssä semifinaalissa, jossa se sijoittui kolmanneksitoista ja täten karsiutui finaalista.

## Eurovision laulukilpailussa
Vuonna 2004 Eurovision laulukilpailussa otettiin käyttöön semifinaali, josta kymmenen parhaiten sijoittunutta etenivät 15. toukokuuta 2004 järjestettyyn finaaliin. Koska Tanska ei osallistunut edeltävänä vuonna, tuli maan osallistua 12. toukokuuta 2004 järjestettyyn semifinaaliin. ”Shame on You” arvottiin esiintymään semifinaalissa numerolla 19. Sitä edelsi Kroatian edustaja Ivan Mikulić kappaleellaan ”You Are the Only One” ja seurasi Serbiaa ja Montenegroa edustanut Željko Joksimović laululla ”Lane moje”. Tomas Thordarsonin kanssa laulamassa taustoja olivat Christina Boelskifte, Christina Birksø, Mads Enggaard Jørgensen ja Arvid Nielsen.

Semifinaalin lopussa Tanskaa ei mainittu kymmenen jatkoon menevän maan joukossa, joten "Shame on You" karsiutui laulukilpailun finaalista. Semifinaalissa kappale sijoittui 22 kilpailijan joukossa sijalle kolmetoista ja sai yhteensä 56 pistettä.

Vuonna 2004 Eurovision laulukilpailussa oli käytössä pelkkä yleisöäänestys. Monacon semifinaaliäänet tulivat poikkeuksellisesti vararaadeilta, sillä maan puhelinäänestys epäonnistui. Puolassa, Ranskassa ja Venäjällä semifinaali jätettiin näyttämättä, joten kyseisissä maissa ei myöskään äänestetty. ”Shame on You” sai pisteitä seuraavasti:

## Kappalelista
# Shame On You
# Sig det' løgn
# Shame On You (Radiomix)
# Shame On You (Clubmix)
# Shame On You (Singback)
# Loco In Havanna

## Lähteet
Heaven (Jónsin kappale)

**Heaven** on Jónsin esittämä kappale, joka edusti Islantia vuoden 2004 Eurovision laulukilpailussa Turkin Istanbulissa.

Islanti pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24 maan joukosta sijalle 19. 16 pisteellä.

## Lähteet
It Hurts

**It Hurts** (alun perin ruotsiksi *Det gör ont*) on Lena Philipssonin esittämä kappale, joka edusti Ruotsia vuoden 2004 Eurovision laulukilpailussa Turkin Istanbulissa.

Ruotsi pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24 maan joukosta sijalle 5. 170 pisteellä.

## Lähteet
Südtirol Arena

**Südtirol Arena** () on Anterselvassa, Italiassa sijaitseva ampumahiihtostadion. Stadionilla on kilpaillaan vuosittain tammikuussa ampumahiihdon maailmancupin Anterselvan osakilpailut. Lisäksi stadionilla on järjestetty kokonaisuudessaan ampumahiihdon maailmanmestaruuskilpailut neljästi; vuosina 1975, 1983, 1995, 2007 ja 2020. Vuoden 2026 talviolympialaisten 2026 ampumahiihto kilpailtiin siellä.

Stadionin ominaispiirre on sen korkeus. Südtirol Arena on rakennettu yli 1 600:aan metriin. Näin korkealla ilma on jo merkittävästi ohuempaa kuin merenpinnan tasolla. Siksi urheilijoiden on usein vaikeampi palautua ja ampua Anterselvassa kuin muissa maailmancupin kilpailuissa. Anterselvan kilpailuissa usein nouseekin poikkeavia nimiä korkeille sijoille, sillä korkealla asuminen vaikuttaa korkeaan ilmanalaan tottumiseen positiivisesti. Esimerkiksi Anaïs Bescond, Anton Šipulin ja Anastasija Kuzmina ovat perinteisesti tehneet kauden parhaita suorituksiaan juuri Anterselvassa. Useimmat urheilijat asuvat kilpailujen ajan alhaalla laaksossa palautumisen nopeuttamiseksi.

Anterselvan latuverkosto on pääosin niittyä, eikä siitä ole asfaltoitu kuin pieniä osia.

## Kuvia

Tiedosto:Biathlon WC Antholz 2006 01 Film2 PursuitWomen 1 (412748217) (cropped).jpg|Ampumapenkka 2006.
Tiedosto:ITA Anterselva, Südtirol Arena 013.jpg|Ampumapenkka syksyllä 2021.


## Lähteet
* IBU-Season Guide 2017-2018
Canmore Nordic Centre

**Canmore Nordic Centre** on Kananaskis Improvement Districtissä Albertassa Kanadassa sijaitseva ampuma- ja maastohiihtostadion. Stadion sijaitsee Canmore Nordic Centre Provincial Park -puistossa (*Provincial park*, ) lähellä Canmoren kaupunkia.

Stadion on rakennettu alun perin vuoden 1988 talviolympialaisten maasto- ja ampumahiihtotapahtumia varten. Vuosien 2005 ja 2006 välillä stadion uudistettiin nykyaikaiseksi ampumahiihtokeskukseksi parantamalla ampumaolosuhteita, uudistamalla, laajentamalla ja asfaltoimalla latuja sekä parantamalla keinolumen tykityksen mahdollisuuksia.

Olympialaisten jälkeen Canmoressa on järjestetty hiihtolajien kansainvälisiä kilpailuita vain hyvin epäsäännöllisesti. Se on viimeksi ollut sekä ampuma- että maastohiihdon maailmancupien näyttämönä kevättalvella 2016 stadionin viimeisimpien uudistustöiden jälkeen. IBU-Cupia Canmore on järjestänyt kahdesti; vuosina 2012 ja 2015. Lisäksi se on isännöinyt ampumahiihdon nuorten MM-kilpailuja vuonna 2009.

## Lähteet
* IBU-Season Guide 2015-2016
Holmenkollenin kansallisareena

**Holmenkollenin kansallisareena** () on Holmenkollenilla Oslossa Norjassa sijaitseva maasto- ja ampumahiihtostadion. Lisäksi stadioniin kuuluvat Holmenkollenin ja Midtstuenin hyppyrimäet.

Stadionilla kilpaillaan vuosittain Holmenkollenin hiihtofestivaalit, johon kuuluu pohjoismaisten hiihtolajien ja ampumahiihdon maailmancupien osakilpailuja. Siellä on järjestetty myös pohjoismaisten hiihtolajien kilpailutapahtumat vuoden 1952 talviolympialaisissa, hiihdon maailmanmestaruuskilpailut neljästi vuosina 1930, 1966, 1982 ja 2011 sekä ampumahiihdon maailmanmestaruuskilpailut kokonaisuudessaan kolmesti vuosina 1986, 2000 ja 2016.

Stadion on uudistettu useita kertoja. Edellinen suuri uudistus tapahtui vuosina 2008–2010, jolloin stadionin lähes kaikki rakenteet uusittiin vuoden 2011 hiihdon MM-kilpailuja varten. Tuolloin talvilajien maailmancupeja ei järjestetty lainkaan Holmenkollenilla. Maastohiihdon maailmancupissa Holmenkollenilla käydään vuosittain 50 ja 30&nbsp;km pitkien matkojen kilpailut, jotka käydään Holmenkollenin lisäksi ainoastaan arvokilpailuissa kansainvälisellä tasolla. Ampumahiihdon maailmancupissa Holmenkollen on ollut myös finaaliviikonlopun järjestäjä.

Holmenkollenin kansallisareenaan kilpalatuverkoston pituus on noin 10&nbsp;km.

Stadion muistetaan ennen kaikkea sumusta, joka on usein häirinnyt sekä mäkihyppy- että ampumahiihtotapahtumia. Holmenkollbakken ja Holmenkollenin kappeli ovat alueen tunnetuimpia tunnusmerkkejä, lisäksi Holmenkollbakkenin sisätiloissa on maailman vanhin hiihtomuseo. Holmenkollen-mitali jaetaan ansioituneille pohjoismaisten hiihtolajien urheilijoille ja ampumahiihtäjille.

## Lähteet
* IBU-Season Guide 2017-2018